Hoci mala Silvia Škápiková v čase nakrúcania šou O 10 rokov mladší iba 42 rokov, na jej výzore sa podpísal neľahký osud, s ktorým bojovala úplne odmalička. Jej rodičia boli alkoholici, rozviedli sa a ona zostala s mamou. Tá ju však nechávala samu doma, aj keď mala iba tri roky a chodila sa baviť s partiou.
Nakoniec skončila v detskom domove a lepší život sa pre ňu začal až vtedy, keď si ju adoptovali noví rodičia. Teraz je sama matkou a syna sa snaží zahŕňať láskou a nehou. Venuje mu všetok svoj čas, aby nikdy nezažil také detstvo ako ona. A preto jej nezostáva čas na seba a vidieť to na nej. Preto by rada dostala druhú šancu. O koľko sa jej podarí omladnúť?